armvectores/hy_wikipedia_2023 huggingface dataset:
Իմ մեղքը (ներկայացում)

«Իմ մեղքը» (Mea Culpa), թատերական ներկայացում է (տրագիկոմեդիա) 2 գործողությամբ, որի պրեմիերան տեղի է ունեցել 2002 թվականի սեպտեմբերի 30-ին Հակոբ Պարոնյանի անվան պետական երաժշտական կոմեդիայի թատրոնում։ 2011 թ. թողարկվել է բեմադրության տեսատարբերակը (DVD)։


== Սյուժե ==
Ներկայացման գործողությունը ծավալվում է 2015 թվականին։ Միջազգային հանրությունը որոշել է վերականգնել պատմական արդարությունը և փոքրիկ Հայաստանին վերադարձնել ավելի քան հարյուր տարի առաջ Թուրքիայի կողմից զավթված հողերը։ Ներկայացման գլխավոր հերոսը (դերասան՝ Սամսոն Ստեփանյան) ելույթի տեքստ է պատրաստում միջազգային համաժողովում հանդես գալու համար, որտեղ պետք է լուծվի այդ հարցը։ 
Սակայն ներկայացման ողջ ընթացքում հերոսին ինչ-որ բան անընդհատ խանգարում է՝ ավարտելու ելույթի վրա տարվող աշխատանքը։ Ի վերջո գործը հասնում է բացարձակ անհեթեթության՝ նրա տանն անսպասելիորեն հայտնվում է կենդանաբանական այգուց փախած վագրը, սակայն, չգիտես ինչու, նա կրկեսի ծաղրածուի տեսքով է (դերասան՝ Հրանտ Թոխատյան)։
Եվ այս վագր-ծաղրածուն պատառոտում է մեր հերոսի գրած տեքստը՝ հայտարարելով. «Ամբողջ գրվածը ճղճիմ հիմարություն է։  Մի կողմից` ծեծված նախադասությունները Նարեկացու և Մաշտոցի մասին, մյուս կողմից՝ Հայաստանի ու հայերի հանդեպ պատմական անարդարության վերաբերյալ լալկան հայտարարությունները, մեր ժամանակներում ոչ մեկին չեն հուզում և չեն հետաքրքրում»։
Այսօր միջազգային հանրությանը պետք է ավելի կարևոր ինչ-որ բան ներկայացնել, թեկուզ և՝ ընդամենը մի քանի խոսք։ Բայց այդ խոսքերը պետք է հնչեն կոշտ, հաստատակամ և համոզիչ ձևով։ Եվ որպեսզի հերոսը հեշտորեն կարողանա գտնել այդ «գլխավոր խոսքերը», վագր-ծաղրածուն ներկայացման սյուժեն հասցնում է ավելի անհեթեթ իրադարձությունների։ Նա սկսում է հայտնվել հերոսի առաջ իրական պատմական անհատների՝ Նոստրադամուսի, Գյոթեի, Նապոլեոնի, Չերչիլի, Հիտլերի, Արա Գեղեցիկի և Տիգրան Մեծի կերպարանքներով։ Ավարտվում է խելահեղ գիշերը… Գիշեր, որը հերոսին ստիպեց շատ բան հասկանալ ու վերաիմաստավորել այս կյանքում։


== Ստեղծագործական անձնակազմ ==
Պիեսի հեղինակ՝ Վահրամ Սահակյան
Բեմադրող ռեժիսոր՝ Արթուր Սահակյան
Բեմադրող օպերատոր՝ Մկրտիչ Մալխասյան
Հնչյունային ռեժիսոր՝ Կարեն Ծատուրյան
Պրոդյուսեր՝ Արմեն Համբարձումյան
Դերերում՝ Հրանտ Թոխատյան, Սամսոն Ստեփանյան, Լևոն Հարությունյան, Մկրտիչ Արզումանյան, Արա Սարգսյան, Արծրուն Հարությունյան, Վահագն Սիմոնյան, Ջուլիետա Ստեփանյան, Իրինա Դանիելյան


== Արտաքին հղումներ ==
Իմ մեղքը (Mea culpa) ներկայացումը Շարմ հոլդինգի կայքում Archived 2014-02-08 at the Wayback Machine.
Ուզբեկստանի ֆուտբոլի ազգային հավաքական

Ուզբեկստանի ֆուտբոլի ազգային հավաքականը ներկայացնում է Ուզբեկստանը ֆուտբոլի միջազգային մրցաշարերում և առանձին հանդիպումներում։ Կառավարվում է Ուզբեկստանի ֆուտբոլի ֆեդերացիայի կողմից։ Տնային խաղերն անցկացնում է Բունյոդկոր մարզադաշտում։ Ներկայումս Ուզբեկստանի հավաքականի մարզիչն է ծագումով հայ Սամվել Բաբայանը։
Ուզբեկստանի հավաքականը ոչ մի անգամ չի մասնակցել Աշխարհի առաջնություններին, սակայն որակավորվել է իր անկախությունից հետո կայացած բոլոր Ասիայի գավաթներին, իսկ 2011 թվականի Ասիայի գավաթին գրավել է 4-րդ տեղը։
ՖԻՖԱ-ի դասակարգման աղյուսակում զբաղեցնում է 62-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Ուզբեկստանի ֆուտբոլի ֆեդերացիայի պաշտոնական կայքը Archived 2010-12-23 at the Wayback Machine.
Ուզբեկստանի հավաքականը FIFA.com-ում Archived 2012-08-19 at the Wayback Machine.
Ուզբեկստանի հավաքականը soccerway.com կայքում
Ռաունդ կղզու փարոս

Սիլլի կղզիների փարոս (անգլ.՝  Round Island Light), գտնվում է Ռաունդ կղզում։ Այն նախագծվել է 1887 թվականին Վիլլամ Թրեգարթենի կողմից։


== Ծանոթագրություններ ==


== Արտաքին հղումներ ==
Information on the Round Island Lighthouse at Trinity HouseArchived 2013-03-10 at the Wayback Machine.
Isles of Scilly Wildlife Trust


== Տեղեկատվական աղբյուրներ ==
«Islands which are permanently or seasonally closed to protect wildlife». Isles of Scilly Wildlife Trust. Retrieved 8 April 2012.
Pentle Bay, Merrick And Round Islands. Natural England. Retrieved 8 April 2012.
«Response rates to tape playback of male calls by Manx Shearwaters». JNCC. Retrieved 18 November 2012.
Բրիգիտա Կրեն

Բրիգիտա Կրեն (գերմաներեն՝ Brigitte Kren, հունվարի 27, 1954(1954-01-27), Գրաց, Շտիրիա), ժամանակակից ավստրիացի դերասանուհի, ով գլխավոր դերեր է խաղացել մի շարք կինոնկարներում, վարել Ավստրիայում ժողովրդականություն վայելող հեռուստաշոուներ (ինչպես, օրինակ, «Պարող աստղեր»-ի ավստրիական 7-րդ տարեշրջանը)։ Բրիգիտան խորամուխ է եղել ոչ միայն դերասանի, այլև բալետի պարուհու, մինչև անգամ՝ բուժաշխատողի մասնագիտությունների մեջ, իր ուժերը փորձել է նաև որպես կինոսցենարիստ։ 


== Կինոնկարներ ==
Մրջնափողոց (1995) -  մարմնավորել է Ռոզի Ֆրայտագին
Հյուսիսային կիսաշրջազգեստներ (1999) - հանդես է եկել Գիտտիի դերում
Slugs (2004)  - կատարել է Անիտայի դերը
Պարտքը  (2010) - բուժքույր ֆրաու Բեռնհարդ
Արյունոտ սառցադաշտ  - մինիստր Բոդիկ


== Հեռուստասերիալներ ==
Vier Frauen und ein Todesfall , Չորս կին և մեկ հուղարկավորություն, 2005 
Բետտիի ախտորոշումը - 2017
SOKO Donau - 2018 


== Ծանոթագրություններ ==


== Արտաքին հղումներ ==
IMDB
ORF
filmmakers.de
Աասպեռե

Աասպեռե (էստ․՝ Aaspere), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 268 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աղբիկ (Մշո գավառ)

Աղբիկ, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
1762

1762 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1762 թվականն է, 
XVIII դարի 62-րդ տարին։


== Դեպքեր ==


=== Հունվար–Մարտ ===
Հունվարի 4 – Բրիտանիան ներքաշվեց Յոթնամյա պատերազմում ընդդեմ Իսպանիայի և Նեապոլի։
Հունվարի 5 – Ռուսաստանի կայսրուհի Ելիզավետան մահացավ։
Փետրվարի 5 – Ահմադ-Շահ Դուրանին կազմակերպեց սիկհերի կոտորածը Փանջաբում։ Ընդհանուր առմամբ 30.000 մարդ, այդ թվում երեխաներ և կանայք դարձան այս գործողության զոհը։
Մարտի 5 – Արքայական նավատորմը 16.000 զորքով դուրս եկավ Սպիտհեդից և շարժվեց Կուբայի ուղղությամբ, որպեսզի նվաճի Իսպանիայի մարտավարական դիրքերը Ամերիկայում ։


== Ծնունդներ ==
Մայիսի 19 – Յոհան Գոթլիբ Ֆիխտե, գերմանացի փիլիսոփա (վ. 1814)
Օգոստոսի 12 – Գեորգ IV, Միացյալ Թագավորության միապետ (վ. 1830)
Հոկտեմբերի 1 – Անտոն Բեռնոլակ, սլովակ լեզվաբան (վ. 1813)


== Մահեր ==
Հունվարի 5 - Ելիզավետա Պետրովնա,  1741 թվականի նոյեմբերի 25-ից՝ Ռուսաստանի կայսրուհի Ռոմանովների արքայատոհմից


== Ծանոթագրություններ ==
Նակրեբա

Նակրեբա (վրաց.՝ ნაკრება), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։ Գտնվում է Հարավային Օսիայի տարածքում։


== Դիրք ==
Գտնվում է ծովի մակարդակից 1500 մետր բարձրության վրա։


== Բնակչություն ==
Ըստ 2015 թվականի մարդահամարի տվյալների, գյուղի բնակչությունը կազմում է 117 մարդ։


== Ծանոթագրություններ ==
Աղամալ Մելիք-Աղամալյան

Անվան այլ կիրառումների համար տե՛ս՝ Մելիք-Աղամալյան (այլ կիրառումներ)Աղամալ Սիմոնի Մելիք-Աղամալյան (1830, Երևան, Ռուսական կայսրություն - 1906, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն), հայ թառահար (նվագել է նաև քամանչա և դափ)։
Մերձավորարևելյան, մասնավորապես իրանական երաժշտության քաջագիտակ, իր մրցակիցներին մշտապես գերազանցել է մուղամների և դաստգյահների իմացությամբ ու դրանց բարդ բովանդակությունը հարազատորեն հաղորդելու ունակությամբ։ Որպես ժամանակի վիրտուոզ թառահար արժանացել է Իրանի շահի պարգևին՝ պալատական հավաքածուից նվիրված թառի։ Կոմպոզիտոր Ն․ Տիգրանյանը Մելիք-Աղամալյանի կատարումից գրառել և դաշնամուրային մշակումով հրատարակել է Բայաթի-Քուրդ, Բայաթի-Շիրազ, Հեյդարի, Շահնազ, Զատգյահ, Նովրուզ Արաբի, Նավա, Սեգյահ, Շյուշթար և այլն մուղամներ ու դաստգյահներ, որոնք Արևելքի ժողովրդա-պրոֆեսիոնալ երաժշտության տվյալ ժանրի առաջին նոտագրումներից են։
Լա Պալոմա (Ուրուգվայ)

Լա Պալոմա (իսպ.՝ La Paloma), ծովափնյա առողջարանային ոչ մեծ քաղաք Ուրուգվայի հարավարևելյան մասում՝ Ռոչա դեպարտամենտում։ Ընկած է Ուրուգվայի ազգային թիվ 10 ավտոմայրուղու 244-րդ կիլոմետրի մոտակայքում՝ թիվ 15 ավտոմայրուղու հետ դրա հատման վայրի մոտ, մերձակա Լա Պեդրերա քաղաքից 8, Խոսե Ֆարո Իգնասիո քաղաքից՝ 53 կիլոմետր հեռավորության վրա, Ատլանտյան օվկիանոսի ափին։ Նույնանուն համայնքի վարչական կենտրոնն է։


== Պատմություն ==
Լա Պալոման հիմնադրվել է 1874 թվականի սեպտեմբերի 1-ին։ 1939-ի նոյեմբերի 8-ին բնակավայրն ստացել է Pueblo-ի (գյուղի) , 1982-ի հոկտեմբերի 18-ին՝ Ciudad-ի (քաղաքի) կարգավիճակ։ 1940-ական թվականներին առողջարանային թաղամասերն ընդարձակվել են՝ ըստ անվանի ճարտարապետ Խուան Անտոնիո Սկասոյի պատրաստած-պլան-նախագծի։
Առողջարանային այս փոքր, խաղաղ քաղաքն ունի բազմաթիվ լողափեր, որոնց ընդհանուր երկարությունը կազմում է մոտավորապես քսան կիլոմետր։ Բնակավայրում մշտապես ապրողների թիվը շուրջ երեքուկես հազար է։ Ամռանը, հատկապես հունվար-փետրվար ամիսներին, հանգստացողների հսկայական հոսքի հաշվին բնակչության ընդհանուր թվաքանակը հասնում է մինչև երեսուն հազարի։


== Բնակչություն ==
2011 թվականի մարդահամարի տվյալներով Լա Պալոմայի մշտական բնակիչների թվաքանակը եղել է 3.495
, տների, բնակարանների, կացարանների թիվը՝ 4.633:

Աղբյուրը՝ Instituto Nacional de Estadística de Uruguay


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
INE Լա Պալոմայի հատակագիծը
Tourist information for La Paloma
Պլասա Միսերերե

Պլասա Միսերերե՝  հրապարակ Բուենոս Այրեսում, որը գտնվում է Բալվաներայի կենտրոնում։ Իր անվանումը ստացել է ի պատիվ Անտոնիո Գոնսալես Վարելայի, որի մականունը «Միսերերե» էր, բայց ավելի հայտնի է «Պլասա Օնկե» անվանմամբ։ Այստեղ է գտնվում երկաթուղային «Once de Septiembre» կայարանը։ Այս վայրը, որտեղ հրապարակն է ի սկզբանե հայտնի էր որպես Հինգերորդ Միսերեր կամ Կարալես դե Միսերերե։ 1814 թվականին Միսերերեն սպանդանոց է եղել։ 1850 թվականին Արևմտյան շուկան տեղափոխվել է այս վայր։ Դրան շնորհիվ, 1852 թվականի սեպտեմբերի 11-ից, Պլասա Միսերերեն ստացավ «շուկա» անվանումը։ 1947 թվականին այն ժամանակակից անուն է ստացել։ 
Այս հրապարակում հավաքվել էին կամավորներ, ովքեր հաղթեցին և ազատագրեցին քաղաքը, երբ 1806 թվականին Անգլիան ներխուժեց Բուենոս Այրես, իսկ 1807 թվականին անգլյացիների երկրորդ ներխուժման ժամանակ, այս վայրում պարտվեցին բրիտանական զորքերը։ 
Շուկան աշխատում է մինչև 1882 թվականի սեպտեմբերի 11, երբ քաղաքպետ Տորկվատո դե Ալվեարը սկսում է վերանորոգման աշխատանքները։ 1913 թվականին հրապարակում հայտնվեց Պլասա Միսերերի մետրոյի կայարանը։ 
1932 թվականին քանդակագործ Ռոջելիո Ուութիայի կողմից ստեղծված Բերնարդինո Ռիվադավիայի դամբարանը հայտնվում է հրապարակում, որտեղ գտնվում էր նրա գերեզմանը, չնայած նրա ցանկությանը, որ նրա մնացորդները պետք է թաղվեին Արգենտինայից դուրս։


== Գտնվելու վայրը ==

Հրապարակը գտնվում է Ավենիդա Ռիվադավիա պողոտայի թիվ 2800 հասցեում, Ավենիդա Պուերեդոն պողոտայի խաչմերուկում, Էկվադոր և Բարտոլոմե Միտերի փողոցներում։ Հրապարակի մոտ գտնվում են Պլասա Միսերերե և Ն Ուանս մետրոյի կայարաններ։  Բացի այդ հրապարակի կենտրոնում կան հեծանվային ուղիներ։


== Ներկայիս ժամանակներ ==
Այսօրվա օրերին օրական մինչև 200 000 մարդ անցնում է հրապարակով։ Հրապարակի տարածքում, բացառությամբ մետրոյի և երկաթգծի, կան մոտ 20 ավտոբուսային երթուղիներ։ Պլասա Միսերերեում տեղակայված Լա Պերլա Դել Ուանս բարում 1967 թվականին ելույթ են ունեցել ռոք աստղ  Լիտո Նեբիան, Տանգուիտոն և կոմպոզիտոր Լա Բալսան։ 2007 թվականի փետրվարին երկրի կառավարությունը վերակառուցեց երկաթուղային կայարանը և շենքերը, շրջապատող տարածքը, որտեղ կային կայանատեղիներ, տեղակայված  խանութներով և գրասենյակներով։ Քաղաքը վերակառուցման համար ստացել է ավելի քան 10,000,000 արգենտինյան պեսոի ներդրում։ Հրապարակի 17.000 քառակուսի մետր տարածքը այգի է զբաղեցնում։


== Պատկերասրահ ==

		
		


== Ծանոթագրություններ ==
Լրտեսների կամուրջը (ֆիլմ)

«Լրտեսների կամուրջը» ամերիկյան պատմական ֆիլմ է, որ նկարահանել է Սթիվեն Սփիլբերգը Մեթ Չերմանի և Քոեն եղբայրների սցենարով։ Ֆիլմը հիմնված է իրական դեպքերի վրա։ Գլխավոր դերերում են Թոմ Հենքսը և Մարկ Ռայլենսը։ ԱՄՆ-ում պրեմիերան կայացել է 2015 թվականի հոկտեմբերի 16-ին։
ժապավենը հաղթել է «Օսկարի» վեց, այդ թվում` «Տարվա լավագույն ֆիլմ» անվանակարգում։


== Արտադրություն ==


=== Կազմակերպում ===
Լրտեսների կամուրջը ամերիկա-գերմանական համատեղ արտադրություն է նկարահանված Քոեն եղբայրների և Մեթ Չերմանի սցենարով։  Studio Babelsberg-ը զբաղվել է ֆիլմի նկարահանումների համարտադրությամբ և վերահսկողությամբ։ 1964 թվականին Ջեյմս Դոնովանն այս իրադարձության մասին ակնարկ է գրել «Օտարականները կամրջի վրա. Գնդապետ Աբելի և Ֆրենսիս Գարի Փաուերսի գործը» վերնագրով։
U-2-ի իրադարձությունների պատմական ֆոնը և Արևմտյան Բեռլինի Կենտրոնական հետախուզական վարչության նախկին պետ Վիլյամ Քինգ Հարվիի և «Ոսկի» գործողության պատմությունը հրապարակվել է Ռորի ՄըքԼինի Բեռլինում. Քաղաքի դիմանկարը դարերի միջով (2014)  Մաթ Չարմանը հետաքրքրվեց Դոնովանի պատմությամբ` An Unfinished Life-ում դրա մասին կարդալուց հետո։ Նյու Յորքում Դոնովանի որդու հետ հանդիպելուց հետո Չարմանը սցենարն առաջարկեց բազում ստուդիաների և DreamWorks-ը գնեց այն։ Ստուդիայի համահիմնադիր Սթիվեն Սփիլբերգը հետաքրքրվեց ֆիլմով և որոշեց կառավարել այն։ Մաք Փլաթը և Քրիսթի Մաքոսկո Քրիգերը իրենց նշանակեցին պրոդյուսերներ Սփիլբերգի հետ միասին։ Ջոել Քոենը և Էթան Քոենը վերանայեցին Մեթ Չարմանի օրիգինալ սցենարը։ 2014 թվականի մայիսին հայտարարվել է, որ Թոմ Հենքսը կմարմնավորի Ջեյմս Դոնովանին, Մարք Ռուլանսը` Աբելին։ Բիլի Մագնուսենը և Էվ Հյուվսոնը նույնպես հայտագրված էին։   Participant Media-ն ֆիլմը համատեղ արտադրել է։
2014 թվականի հունիսին Fox 2000 Pictures-ը համաձայնվել է ֆիլմը համատեղ ֆինանսավորել DreamWorks-ի և Participant Media-ի հետ։ Ֆիլմի տարածման իրավունքները բաժանվել են Disney-ի և Fox-ի միջև։


== Ընդունում ==
Ֆիլմն արժանացել է կինոքննադատների դրական գնահատականների։ Rotten Tomatoes կայքում նրա «թարմության» վարկանիշը կազմել է 91%, 10-ից 7.8 բալ միջին գնահատականով` 239 արձագանքների հիման վրա։ Metacritic-ը, որը գնահատականները տալիս է հիմնված համակշռված միջին թվաբանականի վրա, ֆիլմին տվել է 81 բալ 100 հնարավորից` 48 արձագանքների հիման վրա։ Ըստ CinemaScore կայքի տվյալների, հանդիսատեսները ֆիլմին դրել են «A» գնահատական «A+»-ից մինչև «F» սանդղակով։ 
Ռիչարդ Ռուպերը Chicago Sun-Times-ից գովաբանել է ֆիլմը, բարձր գնահատելով Սթիվեն Սփիլբերգի ռեժիսորական վարպետությունը։ Մայքլ Ֆիլիփսը Chicago Tribune-ից  դրական է արձագանքել ֆիլմի մասին, մասնավորապես Թոմ Հենքսի դերասանական խաղի մասին։ 
Իգնատի Վիշնեվեցկին (The A.V. Club-ից)  ֆիլմը բնութագրել է որպես «Սփիլբերգի ուշ ֆիլմերից լավագույնը և, միգուցե, ամենախոսունը։ […]Լրտեսների կամուրջը ներկայացնում է գերիների լարված փոխանակումը ԿՀՎ-ի և ՊԱԿ-ի միջև որպես լարված, բայց հաճախ ոչ թշնամական մուկնուկատու խաղի»։


== Ծանոթագրություններ ==
Գրին շրջան (Ինդիանա)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Greene County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.352 կմ² է, բնակչությունը՝ 32.157 մարդ (2010 թ. տվյալներով)։ Շրջկենտրոնն է Բլումֆիլդ բնակավայրը։ Կազմավորվել է 1821 թ.։
Վիլսանդի

Վիլսանդի (էստ․՝ Vilsandi), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 6 մարդ։

		
		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սեբաստիան Նայթի իսկական կյանքը

«Սեբաստիան Նայթի իսկական կյանքը» (անգլ.՝ The Real Life of Sebastian Knight), Վլադիմիր Նաբոկովի առաջին վեպը անգլերենով։ Գրվել է 1938 թվականին դեկտեմբերին և 1939 թվականին հունվարին Փարիզում, առաջին անգամ տպագրվել է 1941 թվականին ԱՄՆ-ում։


== Սյուժե ==
Պատմողը ռուս ներգաղթյալ ոմն Վ-ն է, որը գրում է գիրք վերջերս մահացած իր արյունակից եղբոր՝ անգլիացի գրող Սեբաստիան Նայտեի (անգլ.՝ Sebastian Knight) մասին։ Նկարագրվում է, թե ինչպես է պատմողը տեղեկություններ հավաքում Սեբաստիանի մասին՝ բացահայտելով նրա կյանքի, ստեղծագործության և սիրո մասին գաղտնիքները։
Վեպում գործողությունները զարգանում են շախմատային խաղի սկզբունքները. գլխավոր հերոսի ազգանունը (Knight) նշանակում է «շախմատի ձի», նրա ընկերուհու ազգանունը՝ Բիշոպ (Bishop, «շախմատի փիղ»), սիրեցիալի անունը՝ Լեսերֆ (նշանակում է «թագուհի»)։


== Ծանոթագրություններ ==
Զավեն Բշտիկյան

Զավեն Բշտիկյան (1930, Բեյրութ, Լիբանան - նոյեմբերի 10, 2018(2018-11-10), Երևան, Հայաստան), հայ լուսանկարիչ։ «Սովետական Հայաստան» օրաթերթի, այնուհետև՝ «Մունետիկ» շաբաթաթերթի ֆոտոթղթակից։


== Կենսագրություն ==
Զավեն Բշտիկյանը ծնվել է 1930 թվականին Բեյրութում։ Սովորել է Բեյրութի Մխիթարյան վարժարանում։ 1946 թվականին հայրենադարձել է։ Որպես լուսանկարիչ փորձառություն է ձեռք բերել Պարգև Չոլագյանի մոտ։ Եղել է «Սովետական Հայաստան» օրաթերթի ֆոտոթղթակից, 1952 թվականից՝ «Հայաստանի աշխատավորուհի» ամսագրի գլխավոր լուսանկարիչ։ Ստեղծել է կնոջ կերպարը ներկայացնող լուսանկարչական պատկերասրահ, որը եզակի է հայ լուսանկարչության պատմության մեջ իր ծավալով և մշակութաբանական արժեքով։ Բշտիկյանի նատուրալիստական լուսանկարները ներկայացնում են Խորհրդային Հայաստանի կանանց կյանքի բոլոր բնագավառներում՝ ներկայացնելով կնոջ առաջադեմ կերպարը՝ համատեղված ավանդական, պահպանողական հայացքների հետ։ Արխիվի մեջ հատուկ նշանակություն ունեն Բշտիկյանի՝ կանանց նորաձևությունը գովազդող լուսանկարները։
Աշխատանքային գործունեության ընթացքում թղթակցել է հայաստանյան գրեթե բոլոր թերթերին և ամսագրերին («Սովետական Հայաստան», «Հայաստանի աշխատավորուհի», «Ավանգարդ», «Հայրենիքի ձայն», «Հայաստան», «Գիտություն և տեխնիկա», «Երեկոյան Երևան»)։ Մասնագիտական գործունեությունն ավարտել է «Սովետական Հայաստան» օրաթերթում՝ որպես դրա ամենաբազմամյա ֆոտոթղթակից։ Հայաստանի անկախացումից հետո թղթակցել է «Մունետիկ» շաբաթաթերթին։
Լրագրողական լուսանկարչությունից բացի Բշտիկյանը եղել է գեղարվեստական լուսանկարչության ներկայացուցիչ։
Մասնակցել է բազմաթիվ հանրապետական և միութենական մրցույթների։ Լենինգրադում կայացած համամիութենական գլխավոր ստուգատեսում արժանացել  է հատուկ մրցանակի և արծաթե մեդալի։
1985 թվականին թողնելով լուսանկարչությունը՝ Բշտիկյանը զբաղվել է նկարչությամբ։


== Ծանոթագրություններ ==
Ծխական (ծածկանուն)

Ծխական, հայկական ծածկանուն։
Ծածկանունն օգտագործել են հետևյակ անձինք՝

Տիգրան Աբգարյան, ծածկանունն օգտագործել է՝ «Մշակ» (Թիֆլիս) 1912, 1913 - № 12:
Տիգրան Ավագյան
Մ. Բադալյան
Հարություն Բարղամյան
Եզնիկ Երզնկյան
Սուրեն Երզնկյան
Խաչատուր Թեխմիճշյան
Խաչատուր Կանայան
Գասպար Յաղուբյան
Հովհաննես Շեկոյան
Ստեփան Տեր-Ավետիքյան
Սարիբեգ Տեր-Մելիքսեդեկյան


== Ծանոթագրություններ ==
Էլզասերեն

Էլզասերեն կամ էլզասերեն բարբառ (Elsässerditsch)՝ գերմաներենի ստորին–ալեմանյան բարբառներից մեկը, որը տարածված է Էլզասի ամբողջ տարածքով մեկ։ Խոսողների թիվը 700 000–ից ավել է (Գերմանիայում և Ֆրանսիայում)։ Առավել մոտ է շվաբերենին և Շվեյցարիայի գերմաներենին։
Ժամանակի ընթացքում բարբառ են ներթափանցել շատ ու շատ բառեր հարևան ֆրանսերենից, ինչը, պարզ է, իր հետքն է թողել։ Էլզասերենի նշանակությունը որպես մի ժողովրդի գանձ չգնահատվեց և ավելին՝ կորցրեց իր նախկին հասարակական դերը (ԵՀՊ–ից հետո)։ Այս ամենը թույլ չի տալիս վերջինին զարգանալ պետքական մակարդակով։ Այսօր էլզասերենով խոսում են հիմնականում աշխատողները, գյուղացիները, ինչպես նաև էլզասական մշակույթի ջատագովները։ Էլզասի բնակչության միայն 40%–ն է կարողանում հասկանալ և բացատրվել այս բարբառով։


== Կարգավիճակը Ֆրանսիայում ==
Համաձայն Ֆրանսիայի սահմանադրությանը, հանրապետության տարածքում միակ պաշտոնական լեզուն համարվում է ֆրանսերենը։ Դրա հետ մեկտեղ ֆրանսիական կառավարությունը ճանաչում է էլզասերենի և տարածաշրջանային մի շարք այլ բարբառների որոշ իրավունքներ։ 1999 թվականին Ազգային վիճակագրական ինստիտուտի անցկացված հետազոտությունները ցույց տվեցին, որ երկրում էլզասերենով խոսողների քանաքը հասնում է 548 000 (հաշվի են առնվել միայն չափահասները)։ Այս ցուցանիշը դարձնում է բարբառը թվով երկրորդ ոչ պետական լեզուն տարածաշրջանում՝ օկսիտաներենից հետո։


== Տես նաև ==
Էլզաս
Գերմանական լեզուներ


== Ծանոթագրություններ ==
Strangers in the Night

«Strangers in the Night», ամերիկացի երգիչ Ֆրենկ Սինատրայի ստուդիական ալբոմ։ 1966 թվականի մայիսին ալբոմի թողարկումը նշանավորվեց Սինատրայի վերադարձը իր առաջին տեղով փոփ չարթերում։ Ալբոմը  դարձել  է պլատինե՝ ԱՄՆ-ում վաճառվեց ավելի քան մեկ միլիոն օրինակ
1967 թվականի մարտին Այդ ալբոմի համար Ֆրենկ Սինատրան ստացել է երկու «Գրեմմի» մրցանակ «Տարվա լավագույն ձայնագրություն» և «տղամարդու լավագույն վոկալ փոփ կատարում» անվանակարգերում։ 
«Strangers in the Night» սինգլը մեկ շաբաթ շարունակ զբաղեցրել է առաջին տեղը  լավագույն երգերի ցանկում։ Ալբոմի «Summer Wind» երգը նույնպես հայտնի է եղել և ավելի ուշ օգտագործվել է 2000-ական թվականներին հեռուստատեսային գովազդային հոլովակներում։
2010 թվականի հունվարին ալբոմը վերահրատարակվել է, այն պարունակում էր երեք լրացուցիչ բոնուս — թրեքեր։


== Մասնակիցներ ==
Ֆրենկ Սինատրա-վոկալ
Նելսոն Ռիդլ-գործիքավորում, դիրիժոր
Գլեն Քեմփբել-կիթառ
Ավո Ուվեզյան-երգի հեղինակ
Նելսոն Ռիդլի Նվագախումբը
Էրնի Ֆրիման-(1 ուղու գործիքավորում)


== Կոմպոզիցիաների ցանկ ==


== Կոմպոզիցիաների ցանկ ==
«That’s Life (երգ)» (Kelly Gordon, Dean Kay) – 3:07
«I Will Wait for You» (Jacques Demy, Norman Gimbel), Michel Legrand) – 2:16
«Lara's Theme, Somewhere My Love» (Lara's Theme) (Maurice Jarre, Paul Francis Webster) – 2:19
«Sand and Sea» (Gilbert Bécaud, Mack David, Maurice Vidalin) – 2:29
«What Now My Love (երգ)», (Bécaud, Pierre Leroyer, Carl Sigman) – 2:32
«Winchester Cathedral (երգ)» (Geoff Stephens) – 2:38
«Give Her Love» (Jim Harbert) – 2:14
«Tell Her (You Love Her Each Day)» (Samuel Ward, Charles Watkins) – 2:42
«The Impossible Dream (The Quest)» (Joe Darion, Mitch Leigh) – 2:34
«You're Gonna Hear from Me (երգ)» (André Previn, Dory Previn) – 2:51


== Հղումներ ==


== Ծանոթագրություններ ==
Ստեպնոե (գյուղ, Էնգելսկի շրջան)

Անվան այլ կիրառումների համար տե՛ս՝ ՍտեպնոեՍտեպնոե (ռուս.՝ Степное), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը վերջին գրանցված տվյալներով կազմում էր 994 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանկոմատ

Բանկոմատների օգտագործումը բանկերի համար դարձավ առաջին փորձը՝ հաճախորդին հնարավորություն տալու իր հաշվի վերաբերյալ աշխատանքին ծանոթանալու համար, որը նա կարող է անել օրվա ցանկացած ժամին և գրեթե ցանկացած տեղում։ Ներկայումս ակտիվ կերպով զարգանում է «Բանկ-հաճախորդ» համակարգը, սակայն մասնավոր անձանց համար բանկոմատները դեռ շատ երկար կմնան միակ միջոցը՝ բանկի հեռավոր մուտք չգործելու համար։
Ընդհանուր առմամբ՝ բանկոմատը իրենից ներկայացնում է մի սարք, որը կատարում է հետևյալ տիպի ֆինանսական գործառնություններ՝

Զանազան հաշիվներից կանխիկ թղթադրամիտրամադրում

Ընթացիկ, ժամկետային և այլ հաշիվների վրա ավանդի ընդունում
Ընթացիկ հաշվից գումարի փոխանցում դեպի ժամկետային, և հակառակը, կրեդիտային քարտից՝ ընթացիկ։Բանկոմատների օգտագործումը բավական մեծ ներդրված կապիտալներ է պահանջում, որովհետև բանկոմատներ օգտագործում են միայն խոշոր բանկերը։ Բանկոմատների օգտագործման արդյունավետության գնահատման ցուցանիշ կարելի է համարել մեկ օրվա ընթացքում օգտագործվող պլաստիկ քարտերի քանակը։ Անգլիայում, ԱՄՆ-ում այս ցուցանիշը հասնում է 2-4 հազար քարտ բանկոմատ։ Դրա հետ մեկտեղ՝ յուրաքանչյուր բանկոմատ միջին հաշվարկով մեկ շաբաթում օգտագործվում է 1750 անգամ, կամ մեկ օրում՝ 250 անգամ (ըստ 2007 թ. տվյալների)։ Իսկ մեր երկրում յուրաքանչյուր բանկոմատ միջին հաշվարկով մեկ շաբաթում օգտագործվում է 250-300 անգամ, կամ մեկ օրում՝ 40-50 անգամ։ Հիմնականում բանկոմատները հասանելի են լինում փողոցում կամ տեղադրված են լինում բանկի ներսում։
Սովորաբար բանկոմատը բաղկացած է՝

PC, պարզ PC՝ i286 կամ i386 պրոցեսորներով,
Մոնիտոր կամ հատուկ ցուցատախտակ
Ստեղնաշար
Հատուկ նեղ տպող սարք՝ անցկացվող գործառնությունների վերաբերյալ անդորրագիր տրամադրելու համար
Հաշվիչ սարք,
Դրամական միջոցների պահեստ և դրանց կեղծությունը ստուգելու համապատասխան մեխանիզմ,Բացի դրանից, անհրաժեշտ է հատուկ կիրառական ծրագրային ապահովում՝ բոլոր բլոկերի աշխատանքի կառավարման համար, և հեռահաղորդակցման սարքավորում՝ համակարգչային ցանցին միանալու համար։


== Արտաքին հղումներ ==
Кондрашов Ю.Н. «Введение в проектирование автоматизированных банковских систем»
Խուդոյարովո (գյուղ, Շևչենկոյի շրջան)

Խուդոյարովո (ուկրաիներեն՝ Худоярове), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1922 թվականին։
2001 թվականի տվյալներով Խուդոյարովո գյուղում բնակվում էր 77 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 97,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զորյանոե (գյուղ, Մարյինի շրջան)

Անվան այլ կիրառումների համար տե՛ս՝ ԶորյանոեԶորյանոե (ուկրաիներեն՝ Зоряне), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Զորյանոե գյուղում բնակվում էր 939 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներկայացուցչություն (ստորաբաժանում)

Անվան այլ կիրառումների համար տե՛ս՝ Ներկայացուցչություն (այլ կիրառումներ)Ներկայացուցչություն, իրավաբանական անձի գտնվելու վայրից դուրս տեղակայված նրա առանձնացված ստորաբաժանումը, որը ներկայացնում է իրավաբանական անձի շահերը և իրականացնում դրանց պաշտպանությունը։


== Տես նաև ==
Մասնաճյուղ


== Արտաքին հղումներ ==
Ներկայացուցչություն — ՀՀ Տնտեսական Մրցակցության Պաշտպանության Պետական Հանձնաժողով
Եվս հինգ օր

Եվս հինգ օր, 1978 թվականին նկարահանված հայկական ֆիլմ։


== Սյուժե ==
Երիտասարդ լրագրողի ձեռքն է ընկնում մի տետր, որտեղ նա հուշագրություններ է գտնում 20-ականների սկզբների քաղաքացիական կռիվներում զոհված պապի մասին։ Գրվածը չի համապատասխանում պապի մասին հյուսված ընտանեկան լեգենդին։ Երիտասարդը փորձում է վերականգնել ճշմարտությունը։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Արման Մանարյան
սցենարիստ - Վահան Գրիգորյան
օպերատոր - Ռուդոլֆ Վաթինյան
մոնտաժ - Ս. Ջոնյան
երաժշտությունը - Ստեփան Շաքարյան
դեկորացիաները - Մ. Առաքելյան, Հ. Կարապետյան
հնչյունային օպերատոր - Կ. Կուրդիյան


=== Դերասանական անձնակազմ ===
Աշոտ Ադամյան - Հովիկ
Երվանդ Մանարյան - Աթայան
Լ. Բարսեղյան - Անահիտ
Օ. Տեր-Հովհաննիսյան - Մարգարյան
Մ. Մուրադյան - Անուշ
Մ. Քեչողլյան - Գևորգյան
Ռ. Մակարյան - Չիլոյան
Է. Ուզունյան - Արամյան
Ա. Ազնավուրյան - տատ


=== Դրվագներում ===
Ռ. Խոսրոև, Լ. Ջիգարջյան, Գ. Քարտաշյան, Ս. Շահինյան, Ա. Մաթևոսյան, Լ. Մանուկյան, Ս. Սարգսյան, Գ. Գաբրիելյան


== Տեխնիկական և այլ տվյալներ ==
Երկիրը Հայկական ԽՍՀ
Լեզուն հայերեն
Ֆիլմը գունավոր
Տևողություն - 97 րոպե, ժապավենի երկարությունը՝ 2700 մետր
Ձայնը - մոնո
Պրեմիերան կայացել է փետրվարի 10-ին, 1979


== Արտաքին հղումներ ==
Եվս հինգ օր Archived 2014-06-25 at the Wayback Machine.
Ռոբորովսկու գերմանամուկ

Ռոբորովսկու գերմանամուկ (լատ.՝ Phodopus roborovskii), Թավոտնյա համստեր ցեղի ներկայացուցիչ։


== Ծանոթագրություններ ==
Կաբիլա (գյուղ, Սուուռե-Յաանի շրջան)

Անվան այլ կիրառումների համար տե՛ս՝ ԿաբիլաԿաբիլա (էստ․՝ Kabila), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մացի (գյուղ, Վառբլա շրջան)

Անվան այլ կիրառումների համար տե՛ս՝ ՄացիՄացի (էստ․՝ Matsi), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օբրիվ (գյուղ, Նովոազովսկի շրջան)

Անվան այլ կիրառումների համար տե՛ս՝ ՕբրիվՕբրիվ (ուկրաիներեն՝ Обрив), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Օբրիվ գյուղում բնակվում էր 449 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամպն ու սարը

«Ամպն ու սարը», Հովհաննես Թումանյանի բանաստեղծություններից մեկը, որի գրման տարեթիվը հայտնի չէ։ Ինքնագիրը չի պահպանվել։


== Ստեղծման պատմությունը ==
«Ամպն ու սարը» բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 30-րդ էջում, այնուհետև 1908 թվականին Լուսաբեր դասագրքի Բ տարիի 37-րդ էջում։ Բանաստեղծությունն այնուհետև հրատարակվել է նույն դասագրքի հետագա տարիների հրատարակություններում (1921 թվականին Լուսաբեր դասագրքի Բ տարիի 37-րդ էջում տպագրվել է բանաստեղծության մեկ ուրիշ տարբերակ), ապա՝ 1940-1959 թվականներին Երևանում 6 հատորով հրատարակված Հովհաննես Թումանյանի երկերի ժողովածուի 1-ին հատորի 238-րդ էջում։
«Ամպն ու սարը» բանաստեղծությունն արտատպվում է 1908 թվականին Լուսաբեր դասագրքի Բ տարիից։


== Ծանոթագրություններ ==
Նիլս Վերկոյեն

Նիլս Վերկոյեն (հոլ.՝ Nils Verkooijen, մարտի 12, 1997(1997-03-12), Հաառլեմ), հոլանդացի դերասան։


== Կարիերա ==
Նիլսի կարիերան սկսվել է 2004 թվականին, երբ նա 7 տարեկան էր։ Նրա առաջին դերը ոչ այդքան ուշագրավ «Էնգելն ու նրա եղբայրը» կարճամետրաժ ֆիլմում էր։ Արդեն 2005 թվականին Նիլսը խաղացել է «Ձիուկ Վինկիի համար» ավելի հաջողված նախագծում։ Նրան անմիջապես նկատում են պրոդյուսերները և ռեժիսորները` երիտասարդ և խոստումնալից դերասանին հրավիրելով մասնակցելու նոր նախագծերի։ Այնուհետև Նիդերլանդներում թողարկվել է Նիլսի մասնակցությամբ նոր` «Van Speijk»-ը ֆիլմը (հեռուստասերիալ, 2006-2007)։
Նիլսը նկարահանվել է բազմաթիվ նախագծերում, ինչպիսիք են «Մաաստրիխի ոստիկանները» (հեռուստասերիալ 2007), «Որտե՞ղ է Ձմեռ պապիկի ձին» (2004), «Ողջ մնալու կանոնները» (սերիալ, 2011-2012) «Մահացու կինը» (հեռուստասերիալ, 2012)։ Նիլսի կարիերայում եղել է նաև կրկնօրինակման փորձ, նա հնչունավորել է «Որդի» ֆիմի հերոսին (2011)։ Նա նկարահանվել է այնպիսի ֆիլմերում, ինչպիսիք են «Գաղտնի նամակ» (2010), «Դիկ Տրոմ» (2010), «Նոր նիտրո տղաներ» (2011), «Լավ երեխաները չեն արտասվում» (2012)։
Ներկայումս Նիլսը շարունակում է հանդես գալ ֆիլմերում, զբաղվել դերասանությամբ և ուրախացնել իր երկրպագուներին այնպիսի նոր դերերով, ինպիսիք են «Բոբբին և ուրվականների որսորդները» (2013), «Խղճացեք» (2013) նախագծերում խաղացած դերերը։


== Ֆիլմոգրաֆիա ==


== Ծանոթագրություններ ==
Ֆյոդորովկա (գյուղ, Կրասիլովի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ուկրաիներեն՝ Федорівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Ֆյոդորովկա գյուղում բնակվում էր 235 մարդ։ Բնակավայրը զբաղեցնում է 0,981 կմ² տարածք։ Բնակչության խտությունը կազմում էր 239,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոսկրեսենսկոե (գյուղ, Չերեպովեցկի շրջան)

Անվան այլ կիրառումների համար տե՛ս՝ ՎոսկրեսենսկոեՎոսկրեսենսկոե (ռուս.՝ Воскресенское), գյուղ Ռուսաստանի Վոլոգդայի մարզի Չերեպովեցկի շրջանի կազմում։
Բնակչությունը 2010 թվականին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղթափա (լեռնագագաթ, Ելիզավետպոլի գավառ)

Անվան այլ կիրառումների համար տե՛ս՝ Աղթափա (այլ կիրառումներ)Աղթափա լեռնագագաթ, լեռնագագաթ Ադրբեջանում, Փոքր Կովկաս լեռնահամակարգում, նախկին Ելիզավետպոլի գավառում, Կուր գետի աջ կողմում։ Բարձրությունը մոտ 587 մ։


== Ծանոթագրություններ ==
Ծովային թանգարան (ԱՄՆ)

Ծովային թանգարան (անգլ.՝ Mariners' Museum, ամբողջական անվանումը՝ The Mariners' Museum and Park), ծովային թանգարան ԱՄՆ-ում։
Մասնագիտանում է ջրային ավազանի և լճակների հետ կապված ցուցանմուշների ցուցադրման մեջ։ Աշխարհի խոշորագույն թատրոններից մեկը։


== Պատմություն և  գործունեություն ==
Հաստատվել է ԱՄՆ-ի Կոնգրեսի կողմից և կոչվել է Ամերիկային ազգային ծովային թանգարան։ Թանգարանի գրադարանը,  2009 թվականին տեղափոխվելով Քրիստափոր Նյուպորտի համալսարանի քոլեջ, արևմտյան կիսագնդում ծովային թեմատիկայով ամենամեծ հավաքածուն է պարունակում։
Ստեղծվել է 1930 թվականին՝ Արչեր Հանթինգթոնի կողմից։ Արչերը և իր կինը՝ քանդակագործ Աննա Հայաթը, ձեռք են բերում 800 հա տարածք, որպեսզի այնտեղ կառուցեն ցուցադրական պատկերասրահ, գրադարան, այգի և ամբողջ աշխարհից 3500 ծովային նմուշներ ընդգրկող լիճ։
Ներկայումս թանգարանի հավաքածուն ներառում է շուրջ 32 000 արվեստի գործ, այդ թվում, նավերի ամերիկյան և օտարերկրյա մանրանկարչություն, ծովային գեղանկարչություն և դեկորատիվ և կիրառական արվեստի առարկաներ։ Գեղարվեստական աշխատանքների մեջ շատ են Ջեյմս Բարդի և Անտոնիո Յակոբսենի գործերը։
Թանգարանն առաջարկում է կրթական ծրագրեր բոլոր տարիքների համար, մեծ գիտական գրադարան՝ արխիվով, ինչպես նաև համացանցի հասանելիության հնարավորություն։


== «Մոնիտոր» զրահակիր նավի  կենտրոն ==
Ծովային թանգարանում ստեղծել է ԱՄՆ-ի առաջին ամերիկյան ռազմական տեխնիկայի՝ «Մոնիտոր» զրահակիր նավի հուշահամալիր։ 1973 թվականին Ատլանտյան օվկիանոսի հատակից  Հատերաս հրվանդանից դեպի 16 մղոն  հարավ-արևելք, Հյուսիսային Կարոլինա,  գտնվել են 1862 թվականի Ամերիկյան քաղաքացիական պատերազմի Խեմպտոն Ռուդսի ճակատամատում վնասված, խորտակված նավի մնացորդներ։
1986 թվականին «Մոնիտորի» ընկնելու վայրը հռչակվել է ազգային պատմական հուշարձան և այժմ գտնվում է ԱՄՆ Ազգային օվկիանոսի և մթնոլորտային վարչության վերահսկողության ներքո։ 1998 թվականից սկսվում են նավի առանձին մասերը հանել ջրի տակից։ «Մոնիտորի» արվեստի գործերից շատերը, ներառյալ զրահապատ պտուտակը, շարժիչը, խարիսխը, շարժիչը և անձնակազմի որոշ անձնական իրեր, տեղափոխվել են ծովային թանգարան։ Մի քանի տարվա ընթացքում դրանք մթնեցված էին հատուկ կոնտեյներով՝  մետաղի կայուն մնալու համար:«Մոնիտոր» զրահակիր նավի  կենտրոնը պաշտոնապես բացվել է  2007 թվականի մարտի 9-ին ։ Այստեղ է զրահակիր նավի լիարժեք օրինակը։


== Ծանոթագրություններ ==


== Արտաքին հղումներ ==
http://www.marinersmuseum.org/ Ծովային թանգարան (ԱՄՆ). պաշտոնական կայք
Շելդոն Լեոնարդ

Շելդոն Լեոնարդ (անգլ.՝ Sheldon Leonard, փետրվարի 22, 1907(1907-02-22)[…], Նյու Յորք շրջան, Նյու Յորք, Նյու Յորք, ԱՄՆ - հունվարի 11, 1997(1997-01-11) կամ հունվարի 10, 1997(1997-01-10), Բևերլի Հիլզ, Լոս Անջելես շրջան, Կալիֆոռնիա, ԱՄՆ), ծագումով հրեա, ամերիկացի դերասան, նաև պրոդյուսեր, ռեժիսոր, սցենարիստ, խաղացել է նաև թատրոնում և հեռուստատեսությունում, Պրայմ թայմ «Էմմի» մրցանակի դափնեկիր Է որպես ռեժիսոր «Danny’s Comeback» 1961 թ. ֆիլմի համար։
Նրա մասնակցությամբ առավել նշանավոր ֆիլմերից են «Այս հրաշալի կյանքը», «Ունենալ և չունենալ», «Ինչ-որ մի տեղ գիշերը», «Թակարդ», «Տղաներ և տիկնիկներ», «Մի բուռ հրաշք»։
Ծնվել է հրեա վաճառականի ընտանիքում, ընտանիքի 2 տղաներից ավագն էր։ Կարիերան սկսել է Բրոդվեյի թատրոններում  1934 թվականին, իսկ 1939 թվականին տեղափոխվել է Հոլիվուդ, խաղալով երկրոդային դերեր։
1931 թվականին ամուսնացել է իր դեռ դպրոցական տարիների ընկերուհու Ֆրենսես Բեյբորի հետ, ունեցել են երկու երեխա, աղջիկը` Անդրեա 1939 թ. և տղան` Սթիվեն 1942 թ.:
Ռեժիսոր Ֆրենկ Կապրայի «Այս հրաշալի կյանքը» ֆիլմում խաղում էր բարմեն Նիկի դերը, և մի առիթով հայտարարել է, որ խաղացել է ֆիլմում միայն նրա համար, որ նրան անհրաժեշտ էր գումար բեյսբոլի տոմս գնելու համար։


== Գրականություն ==
Karen Burroughs Hannsberry Bad Boys: The Actors of Film Noir. — Jefferson, North Carolina, and London: McFarland & Company, Inc., 2003. — ISBN 978-0-7864-3739-9
Alain Silver  (Editor), Elizabeth Ward (Editor) Film Noir: An Encyclopedic Reference to the American Style, Third Edition. — Woodstock, New York: The Overlook Press, 1992. — ISBN 978-0-87951-479-2


== Ծանոթագրություններ ==
Գորգոնձոլա

Գորգոնձոլա  (իտալերեն՝ Gorgonzola), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 18 497 (2008 թ.-ի տվյալներով) մարդ է։ Բնակչության միջին խտությունը` 1730, 31 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 20064 ։ Հեռախոսային կոդը՝ 02։
Բնակավայրի հովանավորն է Սուրբ Մեծ նահատակ Եկատերինա Ալեքսանդրացին։ Տոնը նշվում է նոյեմբերի 25-ին։
Կոմունայի անունից առաջացել է իտալական ամենահայտնի կապույտ պանիրներից մեկի անունը, որն առանձնանում է իրեն բնորոշ կծու համով՝ գորգոնձոլա։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 02 957011
Էլեկտրոնային հասցե։ info@comune.gorgonzola.mi.it
Պաշտոնական կայք։ http://www.comune.gorgonzola.mi.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վալդալիեռ

Վալդալիեռ (ֆր.՝ Valdallière), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 6099 մարդ, բնակչության խտությունը` 38.62 մարդ/կմ²։ Բնակավայրը զբաղեցնում է 157.94 կմ² տարածք։
Բնակավայրը ստեղծվել է 2016 թվականի հունվարին` Վասի, Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Ռյուլի, Սեն Շառլ դը Պերսի, Լը Թեյ Բոկաժ և Վիեսուա համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (72101-72200)

Աստերոիդների ցանկ (72001-72100)  • Աստերոիդների ցանկ  • Աստերոիդների ցանկ (72201-72300)
 Աստերոիդների ցանկ (72001-72100)  • Աստերոիդների ցանկ  • Աստերոիդների ցանկ (72201-72300)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Իրավունքի կողմ

Իրավունքի կողմ (անգլ.՝ Right Side), Հայաստանի Հանրապետությունում գործող իրավապաշտպան հասարակական կազմակերպություն, որի գլխավոր նպատակն է Հայաստանում ԼԳԲՏ, մասնավորապես՝ տրանսգենդեր անձանց իրավունքների պաշտպանությունը։ Համաձայն կազմակերպության պաշտոնական տեղեկատվության, կազմակերպությունը առաջինը և միակն է Հայաստանում, որը ղեկավարվում է տրանսգենդեր համայնքի կողմից և այդ համայնքի համար։ Կազմակերպության նախագահն է Լիլիթ Մարտիրոսյանը։
Կազմակերպության տեսլականն է Հայաստանում գենդերային բազմազանությունը հարգող հասարակության կառուցումը, որտեղ տրանսգենդեր անձիք կլինեն իրավահավասար և կապրեն ապահով, առողջ կյանքով ու հավասարապես ներգրավված կլինեն երկրի կյանքի բոլոր ոլորտներում՝ անկախ իրենց սեռական կողմնորոշվածությունից, գենդերային ինքնությունից կամ ինքնաարտահայտումից։
Համաձայն կազմակերպության նախագահ Լիլիթ Մարտիրոսյանի, «իրականում Հայաստանում, մոտավոր հաշվարկներով, ապրում են հարյուրավոր տրանսգենդեր անձինք, նրանցից 4֊ն արդեն սեռափոխություն են իրականացրել, ևս մեկ անձ այս պահին պատրաստվում է վիրահատության միջոցով փոխել սեռը»։


== Առաքելությունը ==
Կազմակերպության առաքելությունն է Հայաստանում «ձևավորել իրավահավասար հասարակություն և ուժեղ տրանս համայնք» առողջապահական, կրթական, սոցիալ-հոգեբանական և իրավաբանական ծառայությունների տրամադրման միջոցով, ինչպես նաև բարձրացնել Հայաստանի հասարակության մեջ տրանսգենդեր համայնքի տեսանելիությունը և խթանել տրանսգենդեր անձանց իրավունքների պաշտպանությունը։  Կազմակերպության նպատակն է Հայաստանը տրանսգենդեր մարդկանց համար ապահով և բարեկեցիկ երկիր դարձնել։
Համաձայն կազմակերպության պաշտոնական տեղեկատվության, այն ապահով տարածք է հատկացնում տրանսգենդեր համայնքի համար, որտեղ այդ համայնքը հնարավորություն է ստանում ինքնակրթվելու, ազատ ու անկաշկանդ ինքանդրսևորվելու և պաշտպանվելու՝ հաճախելով անձնակազմի, կամավորների ու փորձագետների կողմից կազմակերպված տարատեսակ սոցիալ-հոգեբանական, իրավական և կրթատեղեկատվական միջոցառումների։


== Պատմություն ==
Համաձայն կազմակերպության նախագահ Լիլիթ Մարտիրոսյանի, «ի տարբերություն ԼԳԲՏ համայնքի մյուս ներկայացուցիչների՝ տրանսգենդեր անձինք կրկնակի խոցելի են։ Նրանք ամեն քայլափոխի դժվարությունների են հանդիպում՝ կապված աշխատանքի, բուժհաստատությունների, իրավապահ մարմինների ծառայություններից օգտվելու հետ, կրթության և անգամ բնակարաններ վարձելու ժամանակ»։ Այդ խնդիրների լուծման համար 2016 թվականին Լիլիթ Մարտիրոսյանի և ԼԳԲՏ մի խումբ այլ ակտիվիստների կողմից հիմնադրվել է «Իրավունքի կողմ» հասարակական կազմակերպությունը։


== Ղեկավարություն ==
Հասարակական կազմակերպության ղեկավար կազմում են.

Լիլիթ Մարտիրոսյան, նախագահ։


== Տես նաև ==
Հանրային տեղեկատվություն և գիտելիքի կարիք


== Արտաքին հղումներ ==
Պաշտոնական կայք


== Ծանոթագրություններ ==
Ստերեո (այլ կիրառումներ)

Ստերեո ․․․ (< հուն, otepeog — կարծր, ծավալային, տարածական), բարդ բառերի սկզբնամաս, որը ցույց է տալիս․

ծավալայնություն կամ տարածական բաշխման առկայություն (օրինակ, ստերեոմետրիա, ստերեոկինո),
կարծրություն, հաստատունություն (օրինակ, ստերեոտիպ)։
Բոլոն լիճ

Բոլոն, լիճ Ռուսաստանում, Խաբարովսկի երկրամասի Ամուրսկի և Տրոիցկոյի շրջաններում, Միջին ամուրյան դաշտավայրի հյուսիսարևելյան մասում։


== Ընդհանուր տեղեկություններ ==
Լճի մակերեսը 338 կմ2 է, խորությունը՝ մինչև 4 մ։ Տեղակայված է Ամուրի գետահովտում, գետի ձախ ափից ամենակարճ հեռավորությունը մոտ 10 կմ է։ Ամուրսկ քաղաքից հեռու է մոտավորապես 40 կմ։ Սնուցվում է ձյան հալոցքից և անձրևով։ Սիմմի, Հարփի և Սյումնյուր գետերը թափվում են այս լիճ։ Լճից սկիզբ է առնում է Սի վտակը, որը թափվում է Ամուր գետի Սերեբրյաննի վտակ։ Վերջինս իր անունը ստացել է հարևանությամբ գտնվող Սոպկայում արծաթի հանքաքար գտնելու անհաջող փորձերից։
Լճում կան մի քանի կղզիներ, որոնցից երկուսը առավել ուշագրավ են՝ Յադասենը և Գյուդելգենը։

Յադասեն կղզին, որը գտնվում է լճի կենտրոնում, հայտնի է որպես հնագույն հանգած հրաբուխ։ Կղզու վրա կան չժուրչժեն ցեղերի կրոնական շենքերի մնացորդներ։
Գյուդելգեն կղզին ունի հրաբխային ծագում և ծածկված է անտառով։ Գտնվում է հյուսիսարևելյան ափի մոտ։
Յադասեն և Գյուդելգեն կղզիների մասին կան շատ նանայական լեգենդներ և ավանդույթներ։
Մնացած ցածրադիր կղզիները ավազատղմային են, կարող են հեշտությամբ ջրի տակ անցնել։
Լճի հարավային մասը հարում է Բոլոնյան պետական բնական արգելոցին, որը հիմնադրվել է 1998 թվականին։
1994 թվականին Բոլոն լիճը և Սելգոն ու Սիմմի գետաբերանները ներառվել են միջազգային նշանակության ջրաճահճային տարածքների ցանկում, ըստ Ռամսարի համաժողովի որոշումների։
Ամռան ամիսներին լճի ջուրը կարող է տաքանալ մինչև +30 °C:


== Բնակավայրեր ==

Սիի վտակի ձախ ափին, լճից երեք կմ հեռավորության վրա, գտնվում է Խաբարովսկի երկրամասի Ամուրի շրջանի Աչան նանայական գյուղը։
Հյուսիսային ափին Թեիսին բնակավայրն է, որտեղից սկսվում է Թեյիս կայարան տանող ճանապարհը։
Հյուսիսարևմտյան ափին (Սամնիրի ծով) գտնվում է Ժուեն գյուղը, որտեղից սկիզբ է առնում դեպի Բոլոն գյուղ և նույնանուն կայարան տանող ճանապարհը։
Ամուր գետի աջ ափին Սերեբրյաննի վտակի դիմաց գտնվում են Տրոիցկոյի շրջանի Մալմիժ և Վերխնի Ներգեն գյուղերը։
Սերեբրյաննի վտակի ափին, ենթադրաբար, գտնվել է Երոֆեյ Խաբարովի աչանյան բերդագյուղը (1651-1652 թվականներին)։


== Նավարկություն ==

Լիճը ծանծաղ է, հասանելի է միայն փոքր նավակների համար։
Մինչև 1990-ականների կեսերը ամռանը Ամուրսկից մինչև Աչան ազգային գյուղ իրականացվել են կանոնավոր ուղևորափոխադրումներ «Զարյա» ջերմանավի միջոցով։


== Բուսական և կենդանական աշխարհ ==
Լճի տարածքում ապրում են երկկենցաղների և սողունների 11 տեսակ, 179 տեսակ թռչուն և 40 տեսակ կաթնասուն։
Բոլոն լիճը հարուստ է ձկներով, այստեղ ապրում են 52 տեսակ ձուկ։
Լճի փոքր խորության և տաք ջրի պատճառով ամռանը ակտիվորեն զարգանում են ջրիմուռները։
Լճի ափերին տեղակայված ժայռերում ապրում են օձեր, այդ թվում՝ նաև թունավոր։


== Ծանոթագրություններ ==


== Արտաքին հղումներ ==
Болоньский вулкан
Ачанский острог Ерофея Хабарова. Archived 2019-08-27 at the Wayback Machine.
Ցուրեն

Ցուրեն (ուկրաիներեն՝ Цурень), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Ցուրեն գյուղում բնակվում էր 946 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3655) Եվպրակսիա

(3655) Եվպրակսիա (անգլ.՝ Eupraksia), աստերոիդ աստերոիդների գոտու արտաքին մասում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 4,012872 ա. մ., առավելագույնը մոտենում է 3,206 ա. մ. հեռավորության վրա և հեռանում 4,8197 ա. մ.։ Արեգակի շուրջ մեկ ամբողջական պտույտ է կատարում 2936,17 երկրային օրվա ընթացքում, իր ուղեծրով շարժվելով միջինում 0,122609 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3655) Եվպրակսիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6489) Գոլևկա

(6489) Գոլևկա (անգլ.՝ Golevka), աստերոիդ ապոլոնի ընտանիքում։ Հայտնաբերվել է 1991 թվականի մայիսի 10-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,498437 ա. մ., առավելագույնը մոտենում է 0,9825 ա. մ. հեռավորության վրա և հեռանում 4,0144 ա. մ., իսկ Երկրի ուղեծրին Գոլևկա աստերոիդը նվազագույնը մոտենում է 0,0275 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1442,45 երկրային օրվա ընթացքում, իր ուղեծրով շարժվելով միջինում 0,249575 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։
Գոլևկա աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6489) Գոլևկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեսկե Բուդեյովիցեի շրջան

Չեսկե Բուդեյովիցեի շրջան (չեխ.՝ okres České Budějovice), շրջան Չեխիայի Հարավային Բոհեմիայի երկրամասում։ Վարչական կենտրոնն է Չեսկե Բուդյովիցե քաղաքը։ Տարածքի մակերեսը կազմում է 1638,30 կմ2։ Բնակչությունը՝ ▼195 533 մարդ (հունվարի 1, 2022)։ Շրջանի կազմի մեջ է մտնում 109 համայնք, որից 9-ն ունեն քաղաքի կարգավիճակ։


== Ծանոթագրություններ ==
Լեոնարդո Բրունի

Լեոնարդո Բրունի Արետինո, (1370 կամ 1369, Արեցո, Տոսկանա, Իտալիա - մարտի 9, 1444 կամ 1444, Ֆլորենցիա), Ֆլորենցիայի հանրապետության քաղաքական գործիչ և մտածող, քաղաքացիական հումանիզմի գաղափարախոս։


== Գործունեություն ==
Արետինոն զարգացրեց Կ. Սալյուտատիի քաղաքացիական ակտիվ գործունեության կարևորության մասին։ Քանի որ «մարդը թույլ էակ է և բարեկեցությունն ու կատարելությունը ստանում է... քաղաքացիական հասարակությունից», ապա մարդու համար չափազանց կարևոր նշանակություն ունի հասարակության և պետության էության ըմբռնումը։ Միայն քաղաքացիական հասարակությունն է անհատին տրամադրում ինքնուրույնություն, ինքնավարություն։ Իրական ազատության հաստատման համար անհրաժեշտ է նաև, որ

ա) պետությունն ինքն լինի ինքնիշխան,
բ) պետական իշխանությունը իրականացվի պետության բոլոր քաղաքացիների շահերն արտահայտող օրենքների համաձայն։Ըստ Արետինոյի՝ ազատությանը (այդ թվում քաղաքական) նախապատրաստվում է պատմական ամբողջ գործընթացով, իսկ պատմությունը, ըստ էության, ազատության պատմություն է։


== Գրականություն ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва


== Ծանոթագրություններ ==
Կոնստանտինովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ռուս.՝ Константиновка), գյուղ Ռուսաստանի Ամուրի մարզի Կոնստանտինովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեվիլեր (Կալվադոսի գավառ)

Բեվիլեր (ֆր.՝ Beuvillers), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1234 մարդ, բնակչության խտությունը` 250.81 մարդ/կմ²։ Բնակավայրը զբաղեցնում է 4.92 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 847 աշխատունակ (15-64 տարեկան) բնակիչ, որոնցից ակտիվ էին 632-ը, իսկ ոչ ակտիվները` 215։ Ակտիվության ցուցանիշը կազմում է 74,6 %։ 632 աշխատունակ մարդկանցից աշխատել է 585 անձ (313 տղամարդ և 272 կին)։ Գործազուրկ են եղել 47 անձ (22 տղամարդ և 25 կին)։ 215 անաշխատունակներից 77-ը եղել են աշակերտներ կամ ուսանողներ, 82-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==